CELEX: 62017TN0629
Language: el
Date: 2017-09-18 00:00:00
Title: Υπόθεση T-629/17: Προσφυγή της 18ης Σεπτεμβρίου 2017 — Τσεχική Δημοκρατία κατά Επιτροπής

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/39
            
         Προσφυγή της 18ης Σεπτεμβρίου 2017 — Τσεχική Δημοκρατία κατά Επιτροπής
   (Υπόθεση T-629/17)
   (2017/C 369/53)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek, J. Vláčil και T. Müller)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση της Επιτροπής C(2017) 4682 τελικό, της 6ης Ιουλίου 2017, με την οποία ακυρώθηκαν εν μέρει τόσο η ενίσχυση του Ευρωπαϊκού Κοινωνικού Ταμείου για το επιχειρησιακό πρόγραμμα Εκπαίδευση για την Ανταγωνιστικότητα στο πλαίσιο των στόχων «Σύγκλιση» και «Περιφερειακή Ανταγωνιστικότητα και Απασχόληση» στην Τσεχική Δημοκρατία όσο και η ενίσχυση του Ευρωπαϊκού Ταμείου Περιφερειακής Ανάπτυξης για τα επιχειρησιακά προγράμματα Έρευνα και Ανάπτυξη για την καινοτομία στο πλαίσιο των στόχων «Σύγκλιση» στην Τσεχική Δημοκρατία και Τεχνική Υποστήριξη Εφαρμογής στο πλαίσιο των στόχων «Σύγκλιση» και «Περιφερειακή Ανταγωνιστικότητα και Απασχόληση» στην Τσεχική Δημοκρατία· και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει παράβαση του άρθρου 99, παράγραφος 1, στοιχείο α', του κανονισμού (EK) 1083/2006 (1) του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) 1260/1999, σε συνδυασμό με το άρθρο 16, στοιχείο β', της οδηγίας 2004/18/ΕΚ (2) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημοσίων συμβάσεων έργων, προμηθειών και υπηρεσιών. Η Επιτροπή επέβαλε δημοσιονομικές διορθώσεις για φερόμενες παρατυπίες στον τομέα των δημοσίων συμβάσεων οι οποίες, ωστόσο, συνιστούν διαδικασία επιτρεπόμενη από το άρθρο 16, στοιχείο β', της οδηγίας 2004/18. Η Επιτροπή κακώς θεώρησε ότι η παρέκκλιση από τους κανόνες στον τομέα των δημοσίων συμβάσεων η οποία προβλέπεται από το άρθρο 16, στοιχείο β', της οδηγίας 2004/18 και αφορά το περιεχόμενο των προγραμμάτων εφαρμόζεται μόνο στις αναθέτουσες αρχές που είναι ραδιοτηλεοπτικοί φορείς.
   
      (1)  ΕΕ 2006, L 210, σ. 25.
   
      (2)  ΕΕ 2004, L 134, σ. 114.